钦定古今图书集成/明伦汇编/闺媛典/第067卷 > 史茂妻谷氏
## 钦定古今图书集成/明伦汇编/闺媛典/第067卷 > 史茂妻谷氏

按：《明外史列女传》：“史茂妻谷氏，馀姚人。父以茂有文
学，赘之于家。数日，邻人宋思征责于父，见氏美，遂指
逋钱为聘物，讼之官。知县马从龙察其诬，杖而遣之。
及谷下阶，茂将扶之以行，谷故未尝出闺阁，见隶人
林立，而夫以身近，已惭，发赪推茂远之。从龙望见，以
谷意不属也，立判归思，思即率众拥舆中而去。谷母”
随之，至思舍谷，呼号求速死，断发，嘱母遗茂。思族妇
十馀人，环相劝慰，不可解，乘间缢死。从龙闻之大惊，
捕思，思亡去。茂感妻义，终身不娶。

===成象妻王氏===按《明外史？列女传》：“成象妻王氏，淄川人。夫死，痛哭三
日，唇焦齿黑。父不忍，予之水，谢勿饮。又三日，气息渐
微，强起语父曰：‘翁姑未葬，夫亦露殡，奈何’？父许任其
事，氏喜动眉宇，叩头而瞑，年十七。”